CELEX: 32013R0242
Language: hr
Date: 2013-03-18 00:00:00
Title: Provedbena uredba Komisije (EU) br. 242/2013 od 18. ožujka 2013. o 189. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s mrežom Al Qaidom

18/Sv. 15
            
            
               HR
            
            
               Službeni list Europske unije
            
            
               130
            
         32013R0242
   
               L 075/25
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 242/2013
   od 18. ožujka 2013.
   o 189. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s mrežom Al-Qaidom (1), a posebno njezin članak 7. stavak 1. točku (a), članak 7. stavak 1. točku (b) i članak 7.a stavak 5.,
   budući da:
   
               (1)
            
            
               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.
            
         
               (2)
            
            
               Odbor za sankcije Vijeća sigurnosti Ujedinjenih naroda 12. ožujka 2013. odlučio je izbrisati jednu fizičku osobu sa svog popisa osoba, skupina i subjekata na koje bi trebalo primjenjivati zamrzavanje financijskih sredstava i gospodarskih izvora nakon što je razmotrio zahtjev za brisanje s popisa koji je podnijela ta osoba, kao i sveobuhvatno izvješće Europskog ombudsmana sastavljeno prema Rezoluciji Vijeća sigurnosti Ujedinjenih naroda 1904 (2009.).
            
         
               (3)
            
            
               Latvija je zatražila da bi trebalo izmijeniti podatke o adresi njezinih nadležnih tijela.
            
         
               (4)
            
            
               Priloge I. i II. Uredbi (EZ) br. 881/2002 trebalo bi stoga na odgovarajući način ažurirati,
            
         DONIJELA JE OVU UREDBU:
   Članak 1.
   Uredba (EZ) br. 881/2002 mijenja se kako slijedi:
   
               (1)
            
            
               Prilog I. mijenja se u skladu s Prilogom I. ovoj Uredbi.
            
         
               (2)
            
            
               Prilog II. mijenja se u skladu s Prilogom II. ovoj Uredbi.
            
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. ožujka 2013.
      
         
            Za Komisiju, u ime predsjednika,
         
         
            Voditelj službe za instrumente vanjske politike
         
      
   
   
      (1)  SL L 139, 29.5.2002., str. 9.
   PRILOG I.
   Prilog I. Uredbi (EZ) br. 881/2002 mijenja se kako slijedi:
   Briše se sljedeći se unos pod naslovom „Fizičke osobe”:
   
      „Mamoun Darkazanli (alias (a) Abu Ilyas, (b) Abu Ilyas Al Suri, (c) Abu Luz, (d) Abu Al Loh, (e) Abu Ylias). Adresa: Uhlenhorster Weg 34, Hamburg, 22085 Njemačka. Datum rođenja: 4.8.1958. Mjesto rođenja: Damask, Sirija. Državljanstvo: (a) sirijsko; (b) njemačko. Broj putovnice: 1 310 636 262 (njemačka putovnica istekla 29.10.2005.). Nacionalni identifikacijski broj: 1 312 072 688 (njemačka osobna iskaznica istekla 29.10.2005.). Ime oca je Mohammed Darkazanli. Ime majke je Nur Al-Huda Sheibani Altgelbi. Datum uvrštenja na popis iz članka 2.a stavka 4. točke (b): 17.10.2001.”
   
   PRILOG II.
   Prilog II. Uredbi (EZ) br. 881/2002 mijenja se kako slijedi:
   Podaci o adresi pod naslovom „Latvija” zamjenjuju se s:
   
      
                  „Latvijas Republikas Ārlietu Ministrija
               
            
                  K.Valdemāra iela 3
               
            
                  Rīga LV-1395, Latvija
               
            
                  Tel: (+371) 67 016 201
               
            
                  Faks: (+371) 67 828 121
               
            
                  mfa.cha@mfa.gov.lv
               
            
                  Noziedzīgi iegūtu līdzekļu legalizācijas novēršanas dienests
               
            
                  Raiņa bulvāris 15
               
            
                  Rīga LV-1050, Latvija
               
            
                  Tel: (+371) 67 044 430
               
            
                  Faks: (+371) 67 324 497
               
            
                  kd@kd.gov.lv”